Številka: 410-63/2018

Datum: 30. 3. 2018

**MESTNI SVET**

**MESTNE OBČINE PTUJ**

**ZADEVA: Predlog Sklepa o potrditvi spremembe Načrta razvojnega programa (NRP) »Ureditev površin za pešce in kolesarje na Gregorčičevem drevoredu«**

V skladu z določili 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15 in 9/17), predlagam Mestnemu svetu Mestne občine Ptuj v obravnavo in sprejem predlog Sklepa o potrditvi spremembe Načrta razvojnega programa (NRP) »Ureditev površin za pešce in kolesarje na Gregorčičevem drevoredu«.

 Miran SENČAR,

 župan Mestne občine Ptuj

Priloga:

* predlog sklepa z obrazložitvijo,
* Obrazec 3: Načrt razvojnega programa (NRP) za projekt »Ureditev površin za pešce in kolesarje na Gregorčičevem drevoredu«

PREDLOG

April 2018

Na podlagi prvega odstavka 8. člena Odloka o proračunu Mestne občine Ptuj za leto 2018 (Uradni vestnik Mestne občine Ptuj, št. 19/17) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI SPREMEBE NAČRTA RAZVOJNEGA PROGRAMA (NRP)**

**»UREDITEV POVRŠIN ZA PEŠCE IN KOLESARJE NA GREGORČIČEVEM DREVOREDU«**

**1.**

Mestna občina Ptuj potrjuje spremenjen Načrt razvojnega programa (NRP) za projekt »Ureditev površin za pešce in kolesarje na Gregorčičevem drevoredu«.

**2.**

Finančna sredstva za sofinanciranje projekta bo Mestna občina Ptuj zagotovila iz lastnih sredstev, iz sredstev Kohezijskega sklada (KS) ter sredstev proračuna Republike Slovenije.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-63/2018

Datum:

**Obrazložitev:**

V finančni perspektivi 2014-2020 je mestnim občinam namenjen mehanizem Celostnih teritorialnih naložb. Eden izmed ukrepov je tudi spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi prilagoditvenimi ukrepi. Investicije v ta ukrep so torej možne samo znotraj mestnega naselja Ptuj, ki se po SURS šteje med urbana območja Mestne občine Ptuj. Pogoj za dodelitev sredstev je usklajenost projektov s sprejeto Celostno prometno strategijo ter strokovnimi zahtevami, ki so podane v smernicah za gradnjo kolesarske infrastrukture ter infrastrukture za pešce v urbanih območjih.

Združenje mestnih občin Slovenije (ZMOS), kot posredniški organ, bo predvidoma sredi aprila 2018 objavilo Javno povabilo k predložitvi vlog za sofinanciranje operacij trajnostne mobilnosti z mehanizmom CTN (sofinanciranje s sredstvi kohezijskega sklada) v okviru *»Operativnega programa Evropske kohezijske politike za obdobje 2014-2020«, 4. prednostne osi »Trajnostna raba in proizvodnja energije ter pametna omrežja«, tematskega cilja 4 » Podpora prehodu na nizkoogljično gospodarstvo v vseh sektorjih«, Prednostne naložbe 4.4 »Spodbujanje nizkoogljičnih strategij za vse vrste območij, zlasti za urbana območja, vključno s spodbujanjem trajnostne multimodalne urbane mobilnosti in ustreznimi omilitvenimi ukrepi.*

Mestna občina Ptuj bo na javno povabilo prijavila projekt Ureditev površin za pešce in kolesarje na Gregorčičevem drevoredu, ki je skladen s pogoji povabila in prispeva k ciljem in kazalnikom Operativnega programa, Trajnostne urbane strategije Mestne občine Ptuj in Celostne prometne strategije Mestne občine Ptuj.

ZMOS kot posredniški organ je zadolžen za 1. fazo izbora operacij za sofinanciranje v okviru mehanizma CTN (kohezijski sklad), medtem ko bo drugo fazo opravilo Ministrstvo za infrastrukturo. Povabilo za 2. fazo bo predvidoma v drugi polovici leta 2018.

Namen investicije je ureditev obojestranskega hodnika za pešce in obojestranske kolesarske steze oziroma kolesarskega pasu na lokalni cesti LK 329651 – Gregorčičev drevored, od križišča z Osojnikovo cesto do križišča s Potrčevo cesto, ureditev cestišča, vseh spremljajočih komunalnih vodov, ponovna vzpostavitev drevoreda (pregled obstoječega stanja dreves in ponovna zasaditev na podlagi načrta v sklopu projektne dokumentacije), namestitev urbane opreme (klopi, koši za smeti, koši za pasje iztrebke…) ter informiranje in obveščanje javnosti o projektih aktivnostih ter o aktivni mobilnosti. Namen projekta je vzpostavitev infrastrukturnih pogojev za potrebe zagotavljanja varne in udobne dostopnosti za vse ciljne skupine prebivalcev Mestne občine Ptuj.

Investicija obsega pripravo projektne dokumentacije v letu 2018 in rekonstrukcijo Gregorčičevega drevoreda v letu 2019.

**Viri financiranja projekta v letih 2018 in 2019**

|  |  |  |  |  |
| --- | --- | --- | --- | --- |
| **VIRI FINANCIRANJA** | **2018** | **2019** | **Skupaj** | **Delež** |
|
| 1 | **MESTNA OBČINA PTUJ** | 17.080,00 | 404.785,00 | 421.865,00 | 71,74 |
| 2 | **EU – Kohezijski sklad (KS)** | 0,00 | 141.248,75 | 141.248,75 | 24,02 |
| 3 | **Ministrstvo za infrastrukturo** | 0,00 | 24.926,25 | 24.926,25 | 4,24 |
| 4 | **SKUPAJ** | **17.080,00** | **570.960,00** | **588.040,00** | **100,00** |

Naložba bo sofinancirana s sredstvi evropske kohezijske politike v višini 85 % upravičenih stroškov operacije glede na omejitve javnega razpisa (od tega 85 % iz sredstev Kohezijskega sklada in 15 % integralnih sredstev MZI). Sredstva lastne udeležbe v višini 15 % ali več upravičenih stroškov in neupravičenih stroškov ter morebitne stroške primanjkljaja bo zagotovila Mestna občina Ptuj. Za izvedbo investicije bo MO Ptuj zagotovila 421.865,00 EUR (v letih 2018 in 2019) lastnih sredstev iz občinskega proračuna in s tem v primeru pridobitve nepovratnih sredstev Kohezijskega sklada in Ministrstva za infrastrukturo zagotovila zaprto finančno konstrukcijo.

Sredstva v proračunu so zagotovljena na proračunski postavki 6580. Z rebalansom proračuna za leto 2018 bo projekt vrednostno in imensko usklajen.

Odlok o proračunu Mestne občine Ptuj za leto 2018 v prvem odstavku 8. člena določa, da lahko župan spreminja vrednost projektov v načrtu razvojnih programov. Projekte, katerih vrednost se spremeni za več kot 15 % mora predhodno potrditi mestni svet. V projektu se spreminja skupna vrednost projekta in dinamika financiranja po letih.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Miran SENČAR,**

Elena Zupanc **župan Mestne občine Ptuj**